FERC ไฟเขียว! “เบิร์กเชียร์ฯ” ถือหุ้น 50% บริษัทน้ำมัน “ออกซิเดนทัล ปิโตรเลียม”
FERC ไฟเขียว! "เบิร์กเชียร์ฯ ฮาธาเวย์ อิงค์" เป็นของ นายวอร์เรน บัฟเฟตต์ มหาเศรษฐีนักลงทุน สามารถซื้อหุ้นสามัญจำนวนมากถึง 50% ในบริษัทออกซิเดนทัล ปิโตรเลียม คอร์ปซึ่งทำธุรกิจน้ำมัน
FERC ไฟเขียว! "เบิร์กเชียร์ฯ ฮาธาเวย์ อิงค์" เพิ่มสัดส่วนถือหุ้น 50% "ออกซิเดนทัล ปิโตรเลียม" ทำธุรกิจน้ำมัน
20 ส.ค. 2565

ผู้สื่อข่าวรายงานว่า (20 ส.ค. 65) คณะกรรมการกำกับดูแลกิจการพลังงานของรัฐบาลกลางสหรัฐ (FERC) ได้อนุมัติในวันศุกร์ (19 ส.ค. 65) ให้บริษัทเบิร์กเชียร์ ฮาธาเวย์ อิงค์ซึ่งเป็นของนายวอร์เรน บัฟเฟตต์ มหาเศรษฐีนักลงทุน สามารถซื้อหุ้นสามัญจำนวนมากถึง 50% ในบริษัทออกซิเดนทัล ปิโตรเลียม คอร์ปซึ่งทำธุรกิจน้ำมัน
โดยผลดังกล่าวส่งผลให้ราคาหุ้นออกซิเดนทัลปิดตลาดวันศุกร์พุ่งขึ้น 9.9% แตะ 71.29 ดอลลาร์ หลัง FERC ระบุว่า การอนุญาตให้เบิร์กเชียร์เพิ่มสัดส่วนการถือหุ้นออกซิเดนทัลจาก 20.2% นั้นสอดคล้องกับผลประโยชน์สาธารณะ
ทั้งนี้ เบิร์กเชียร์ได้ยื่นขออนุมัติเพิ่มจำนวนหุ้นออกซิเดนทัลเมื่อวันที่ 11 ก.ค.ที่ผ่านมา โดยระบุว่าจะไม่กระทบการแข่งขัน, บ่อนทำลายการกำกับดูแลด้านกฎระเบียบ หรือเพิ่มต้นทุนสำหรับผู้บริโภค
สำนักข่าวรอยเตอร์รายงานว่า ราคาหุ้นออกซิเดลทัลพุ่งขึ้นมากกว่า 2 เท่าแล้วในปีนี้ โดยได้แรงหนุนจากราคาน้ำมันที่เพิ่มขึ้น หลังจากรัสเซียบุกโจมตียูเครนในวันที่ 24 ก.พ. และเบิร์กเชียร์ได้เริ่มซื้อหุ้นออกซิเดนทัล 4 วันหลังจากนั้น